cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/9703-…/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. október 24-ei rendes nyilvános ülésére**

**Tárgy:** A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

Strausz Nikolett szociális és hatósági ügyintéző

**Megtárgyalta:** Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Zala Vármegyei Kormányhivatal szakmai segítségnyújtás keretében felhívta a hivatal figyelmét arra, hogy a szociális ellátásokról szóló 1993. évi III. törvény (továbbiakban: Szt.) módosítása 2023. évben bevezette a szociális vetítési alap fogalmát. A szociális juttatások megállapításának alapja az Szt. módosítása előtt az öregségi nyugdíj mindenkori legkisebb összege, vagyis az öregségi nyugdíjminimum volt. 2023. évtől szociális területen az öregségi nyugdíjminimumot, mint viszonyszámot felváltotta a szociális vetítési alap fogalma. A szociális vetítési alap összegét Magyarország 2023. évi költségvetéséről szóló 2022. évi XXV. törvény 2023. évben 28.500,-Ft-ban állapította meg.

A szociális vetítési alap, mint új viszonyszám bevezetése és az öregségi nyugdíj szociális területről történő kivezetése miatt áttekintésre kerültek a helyi jogszabályok, annak érdekében, hogy az érintett normák módosításra kerülhessenek.

A jelenleg hatályos önkormányzati rendeletek közül az öregségi nyugdíjminimum mutatószám megtalálható a települési támogatásról szóló 11/2015. (II. 26.) önkormányzati rendeletben, illetve a szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendeletben is. Tekintettel arra, hogy az előbbi önkormányzati rendelet felülvizsgálata és újra alkotása nagyobb előkészítő munkát vesz igénybe, jelen előterjesztésben csupán a szociális tűzifa rendelet módosítására teszek javaslatot az öregségi nyugdíjminimum kivezetése miatt.

A módosítás a szociális vetítési alap bevezetése mellett a tavalyi év tapasztalatai alapján az egyedülállók esetében alkalmazandó jövedelemhatár 450 %-ról 500 %-ra (128.250,-Ft-ról 142.500,-Ft-ra) történő emelését javasolja.

Hévíz Város Önkormányzata Képviselő-testületének a települési támogatásról szóló 11/2015. (II. 26.) önkormányzati rendelete a novemberi rendes képviselő-testületi ülésen kerül felülvizsgálatra.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**5.**

**Hévíz Város Önkormányzata Képviselő-testületének**

**.../2023. (X. 24.) önkormányzati rendelete**

**a szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet módosításáról**

Hévíz Város Önkormányzat Képviselő-testülete az Alaptörvény 32. cikk (2) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet 2. § (2) bekezdés a) és b) pontja helyébe a következő rendelkezések lépnek:

*(Fentieken túl tűzifa biztosítható annak a személynek:)*

„*a)* akinek a családjában az egy főre jutó havi nettó jövedelme a szociális vetítési alap összegének 400 %-át nem haladja meg,

*b)* egyedülálló esetén a havi nettó jövedelme a szociális vetítési alap összegének 500 %-át nem haladja meg.”

**2. §**

(1) A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet 1. melléklete helyébe az 1. melléklet lép.

(2) A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2023. november 1-jén lép hatályba.

dr. Tüske Róbert Papp Gábor

jegyző polgármester

*1. melléklet a .../2023. (X. 24.) önkormányzati rendelethez*

„*1. melléklet a 42/2015. (XI. 11.) önkormányzati rendelethez*

SZOCIÁLIS CÉLÚ TŰZIFA IRÁNTI KÉRELEM

**A kérelem benyújtható: december 15-ig**

Név: ..............................................................................................................................

Születési név: …………………………………………………………………………………

Szül. hely és idő: ...........................................................................................................

Anyja neve: ...................................................................................................................

TAJ száma: ……………………………………………………………………………………

Lakóhely: 8380 Hévíz, .....................................................utca/út/tér ............................

kérem, hogy részemre a 42/2015. (XI. 1.) önkormányzati rendelet alapján szíveskedjenek természetbeni juttatásként tűzifát biztosítani.

A tűzifa támogatásra a rendelet szerint **jogosultságom fennáll az alábbiak miatt[[1]](#footnote-1)**:

* aktív korúak ellátására,
* időskorúak járadékára,
* települési támogatásra ezen belül különösen lakhatási támogatásra jogosult,
* a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család,
* családomban az 1 főre számított havi nettó jövedelem a szociális vetítési alap összegének 400%-át (114.000,-Ft-ot) nem haladja meg,
* egyedülálló vagyok, és a havi nettó jövedelmem a szociális vetítési alap összegének 500%-át (142.500,-Ft-ot) nem haladja meg.

**Nyilatkozom, hogy fatüzelésre alkalmas fűtőberendezéssel:** rendelkezem / nem rendelkezem[[2]](#footnote-2)

Nyilatkozom arról, hogy nem vagyok erdőgazdálkodó, erdőtulajdonos és az elmúlt 2 évben engedéllyel fakitermelést nem végeztem.

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek, életvitelszerűen a lakóhelyemen vagy tartózkodási helyemen élek.

Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv ellenőrizheti.

Hozzájárulok a kérelemben szereplő adatok szociális igazgatási eljárás során történő felhasználásához.

Kelt: Hévíz, 20... .................................. hó .......... nap

.........................................   
aláírás

Csatolandó dokumentumok:

- a rendelet 2. § (1) bekezdés szerinti jogosultságokat igazoló dokumentumok másolati példánya, jövedelem igazolás, ha az nem található a hivatal nyilvántartásában.

*2. melléklet a .../2023. (X. 24.) önkormányzati rendelethez*

„*2. melléklet a 42/2015. (XI. 11.) önkormányzati rendelethez*

Jövedelemnyilatkozat

|  |  |  |  |  |  |  |
| --- | --- | --- | --- | --- | --- | --- |
|  |  | A kérelmezővel közös háztartásban élő | | | |  |
| **Jövedelem típusa** | **kérelmező** | **házastárs (élettárs)** | **egyéb rokon** | | | **Összesen** |
|  | **nettó jövedelme (Ft/hó)** | | | | | |
| Munkaviszonyból, munkavégzésre irányuló egyéb munkaviszonyból származó jövedelem |  |  |  |  |  |  |
| Társas vagy egyéni vállalkozásból, őstermelői, illetve szellemi és önálló tevékenységből származó jövedelem |  |  |  |  |  |  |
| Alkalmi munkavégzésből származó jövedelem |  |  |  |  |  |  |
| Táppénz és gyermekgondozási támogatások (terhességi gyermekágyi segély, GYED, GYES, GYVT, családi pótlék, gyermektartásdíj) |  |  |  |  |  |  |
| Nyugdíj és egyéb nyugdíjszerű ellátások (öregségi, rokkantsági, baleseti rokkantsági, özvegyi, szülői nyugdíj; árvaellátás, baleseti hozzátartozói nyugellátások; rendszeres szociális járadék, átmeneti járadék, bányász dolgozók egészségkárosodási járadéka, rokkantsági járadék, politikai rehabilitációs ellátások, házastársi pótlék, házastárs után járó jövedelempótlék) |  |  |  |  |  |  |
| Önkormányzat és munkaügyi szervek által folyósított ellátások (időskorúak járadéka, rendszeres szociális segély, ápolási díj, adósságcsökkentési támogatás, munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás) |  |  |  |  |  |  |
| Egyéb jövedelem (pl. ösztöndíj, szakképzéssel összefüggő pénzbeli juttatások, nevelőszülői díj, szociális gondozási díj, végkielégítés, életjáradékból, föld és egyéb ingatlan bérbeadásából származó jövedelem) |  |  |  |  |  |  |
| **Jövedelem összesen:** |  |  |  |  |  |  |
| Az összes jövedelmet csökkentő tényezők (gyermektartásdíj, egyéb rokontartás címén fizetett tartásdíj) |  |  |  |  |  |  |
| **ÖSSZES NETTÓ JÖVEDELEM** |  |  |  |  |  |  |
| **EGY FŐRE JUTÓ JÖVEDELEM** |  |  |  |  |  |  |

Kérelmezővel egy családban élők száma: …………………… fő

Büntetőjogi felelősségem tudatában kijelentem, hogy a NYILATKOZAT-ban közölt adatok a valóságnak megfelelnek. Hozzájárulok a nyilatkozatban szereplő adatoknak a szociális vagy a gyermekvédelmi eljárásban történő felhasználásához, kezeléséhez.

A kérelemhez mellékelni kell a jövedelmi adatok táblázatban feltüntetett jövedelmek valódiságát igazoló iratokat, melyek 30 napnál régebbiek nem lehetnek.

Hévíz, 20..... év ...................... hó ...... nap

kérelmező aláírása

**6.**

**Általános indokolás**

A szociális igazgatásról és szociális ellátásokról szóló 1993. évi III. törvény módosítása 2023. évben bevezette a szociális vetítési alap fogalmát. A szociális juttatások megállapításának alapja az Szt. módosítása előtt az öregségi nyugdíj mindenkori legkisebb összege, vagyis az öregségi nyugdíjminimum volt. 2023. évtől szociális területen az öregségi nyugdíjminimumot, mint viszonyszámot felváltotta a szociális vetítési alap fogalma. A szociális célú tüzelőanyag támogatás helyi szabályairól szóló önkormányzati rendeleti szabályozás az öregségi nyugdíj legkisebb összegét alkalmazta számítási alapként, melynek kivezetésével szükségessé vált az önkormányzati rendelet módosítása.

Részletes indokolás

**Az 1. §-hoz**

Az öregségi nyugdíj legkisebb összege számítási alap helyett a szociális vetítési alap fogalmának bevezetése, jövedelemhatár emelése egyedülálló esetében.

**A 2. §-hoz**

Az 1.  melléklet aktualizálása a szociális vetítési alap bevezetése miatt.

Az 2.  melléklet aktualizálása a szociális vetítési alap bevezetése miatt.

**A 3. §-hoz**

Hatályba léptető rendelkezés

**7.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet módosításáról

**Társadalmi-gazdasági hatása**: nem releváns

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: **A rendelet megalkotásának szükségessége**: a szociális vetítési alap, mint új számítási viszonyszám bevezetése indokolta a jelenlegi önkormányzati rendelet módosítását.

**A rendelet megalkotása elmaradása esetén várható következmények**: amennyiben a rendeleti szabályozásban az öregségi nyugdíjminimum, mint a nyugdíj szakágazat mutatószáma maradna számítási alapként, akkor várhatóan törvényességi felügyeleti eljárás indulna a kormányhivatal részéről.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné dr. Gallé Vera | hatósági osztályvezető |  |  |
| Strausz Nikolett | szociális és hatósági ügyintéző |  |  |
| Szintén László | közgazdasági osztályvezető |  |  |
| dr. Tüske Róbert | törvényességi felülvizsgálat |  |  |

1. a jogosultsági feltétel jelölendő [↑](#footnote-ref-1)
2. értelem szerint aláhúzandó [↑](#footnote-ref-2)